cyanic-selkie/wikianc huggingface dataset:
Պարատիֆեր
Պարատիֆեր՝ աղիքային վարակիչ հիվանդությունների խումբ։ Հարուցիչները Salmonella խմբի միկրոօրգանիզմներն են։ Տարբերում են A և В պարատիֆեր, որոնք պատճառագիտությամբ և կլինիկական դրսևորմամբ նման են որովայնային տիֆին և պարատիֆ, որն ընթանում է սննդային տոքսիկոինֆեկցիաների ձևով (վարակի աղբյուր խոշոր եղջերավոր անասուններն են, խոզերը են։ Մարդիկ վարակվում են հիվանդը կենդանիների միսը թերեփած վիճակում օգտագործելուց)։ А և В Պրատիֆերի դեպքում վարակի աղբյուրը հիվանդ կամ բացիլակիր մարդն է։ Ի տարբերություն որովայնային տիֆի, Պարատիֆից հետո բացիլակրությունն առավել հաճախ է հանդիպում, սակայն կարճատև է։ Պարատիֆերի հարուցիչները օրգանիզմից արտաթորվում են կղանքի, մեզի միջոցով և կայուն են արտաքին միջավայրում (կաթի մեջ 18—20° պահպանվում են մինչև 10 օր, հողում՝ մի քանի ամիս)։ Վարակը փոխանցվում է ջրի, սննդամթերքների, ճանճերի, վարակված առարկաների միջոցով։ Գաղտնի շրջանը 3 օրից մինչև 2 շաբաթ է։ Ի տարբերություն որովայնային տիֆի, Պարատիֆերի սկիզբը սուր է, ընթացքը թեթև և կարճատև։ Հիմնական ախտանշաններն են՝ դող, սրտխառնոց, փսխում, գլխացավ, ջերմաստիճանի բարձրացում մինչև 39 С, հաճախ՝ լուծ։ Ախտորոշումը հիվանդության սկզբնական շրջանում կատարվում է արյան, այնուհետև մեզի և լեղու մեջ հարուցիչների հայտնաբերմամբ։
Ծանոթագրություններ
Կատեգորիա:Ստամոքս-աղիքային վարակներ
Մեռնել երիտասարդ
«Մեռնել երիտասարդ» (Dying Young), ռեժիսոր Ջոել Շումախերի մելոդրաման։ Հիմնված է Մարտի Լեյմբախի համանուն վեպի վրա, իսկ ֆիլմի գլխավոր դերակատարներն են Ջուլիա Ռոբերթսը, Քեմփբել Սքոթը,  Էլեն Բյորստինը և այլք ։ Ֆիլմի համար երաժշտությունը գրել է Ջեյմս Նյուտոն Հովարդը, իսկ այն կատարել է հայտնի ամերիկացի սաքսաֆոնահար Քենի Ջին։
Դիպաշար (սյուժե)
Աղքատ թաղամասից Հիլարի անունով աղջիկն ապրում է աղքատ և մի քիչ գռեհիկ կյանքով։ Մի անգամ նա իր սիրած տղային տեսնում է անկողնում ուրիշ կնոջ հետ։ Հիլարին լքում է նրան և տեղափոխվում ապրելու մայրիկի մոտ։ Մի քանի օր անց նա թերթում գտնում է հայտարարություն, որ պահանջվում է բուժքույր- դայակ։ Նա աշխատանքի է տեղավորվում Վիկտորի՝ հանճարեղ, բայց լեյկիմիայով հիվանդ մարդու մոտ։ Նա սիրահարվում է գեղեցիկ աղջկան և որոշում վերջ դնել բուժմանը։ Վիկտորն ասում է, որ բուժման կուրսն ավարտված է և առաջարկում է մեկնել հյուսիս։ Դրանից հետո, երբ արդեն ապրում էր հյուսիսում, Վիկտորն իրեն լավ է զգում։ Նրա մազերը սկսում են աճել, իսկ նրա սերը Հիլարիի նկատմամբ, պարզվում է, փոխադարձ է։ Հերոսներից յուրաքանչյուրը մյուսին բացահայտում է մեկ այլ, բոլորովին նոր աշխարհ՝ անծանոթ և գեղեցիկ։ Վիկտորի առողջական վիճակը կրկին վատանում է։ Նա սկսում է սիրեցյալից թաքուն դեղորայք ընդունել։ Հիլարին նկատում է վատթարացումը և կանչում է Վիկտորի հորը։ Նա բացահայտում է ողջ ճշմարտությունը, որ Վիկտորը թաքցրել էր իրենից։ Հայրն ուզում է որդուն տեղափոխել հիվանդանոց, սակայն նա որոշել է փախչել։ Հիլարին, հասկանալով նրա մտադրությունները, հասնում է նրա հետևից, և սրտաբաց-սրտառուչ զրույցից հետո Վիկտորը համաձայնում է բուժվել։
Արտաքին հղումներ
Կատեգորիա:Ամերիկյան մելոդրամա ֆիլմեր Կատեգորիա:1991 ֆիլմեր Կատեգորիա:Անգլերեն ֆիլմեր Կատեգորիա:Ֆիլմեր այբբենական կարգով Կատեգորիա:Ջոել Շումախերի ֆիլմեր Կատեգորիա:Ամերիկյան վեպերի էկրանավորումներ Կատեգորիա:20th Century Fox ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան դրամա ֆիլմեր
Ռանկիզմ
Ռանկիզմ, վիրավորական, խտրական և/կամ գործառնական վարքագիծ մարդկանց նկատմամբ՝ որոշակի հիերարխիայում իրենց աստիճանի պատճառով ։ Պաշտոնական դիրքի չարաշահումն ընկած է բազմաթիվ այլ երևույթների հիմքում, ինչպիսիք են ահաբեկումը, ռասիզմը, էյջիզմը, սեքսիզմը, աբլեիզմը, մենթալիզմը, հակասեմիտիզմը, հոմոֆոբիան և տրանսֆոբիան։ Ռանկիզմ տերմինը ներդրվել է ֆիզիկոս, մանկավարժ և քաղաքացիական դիվանագետ Ռոբերտ Ֆուլլերի կողմից ։
Տերմինի օգտագործում
Ռանկիզմ տերմինը առաջին անգամ տպագրվել է 1997-ի աշնանը Օբերլինի շրջանավարտների ամսագրում ։ Ավելի ուշ այն հայտնվել է Somebodies and Nobodies: Overcoming The Abuse of Rank անվանումով գրքում, որը գրել է Ֆուլերը և հրատարակվել 2003 թվականին ։
Այս տերմինի առաջին օգտագործումը մենեջմենթի ամսագրում տեղի է ունեցել 2001 թվականին Leader to Leader Institute ինստիտուտի հոդվածում ։ Այս հոդվածը կասկածի տակ է դնում աշխատանքային հիերարխիաներում աստիճանի չարաշահումը ։ Ռանկիզմի գաղափարը արդեն լայնորեն լուսաբանվում է ԶԼՄ-ների, այդ թվում, New York Times, NPR, C-SPAN, The Boston Globe, BBC, Voice of America, և O Oprah Magazine ամսագրերի կողմից ։
Շմավոն Հարությունյան
Շմավոն Ռուբենի Հարությունյան, հայ պատմաբան։ Պատմական գիտությունների դոկտոր, պրոֆեսոր (1965)։
Կենսագրություն
Ավարտել է Երևանի հեռակա մանկավարժական ինստիտուտի պատմության ֆակուլտետը (1936)։ 1948-1969 թվականներին նույն ինստիտուտի պատմության ֆակուլտետի դեկան և ամբիոնի վարիչ, 1969 թվականից Երևանի Խ․ Աբովյանի անվան հայկական մանկավարժական ինստիտուտի հայ ժողովրդի պատմության ամբիոնի պրոֆեսոր, 1976-1983 թվականներին ամբիոնի վարիչ։ Հիմնականում զբաղվել է պատմագիտության պատմության հարցերով («Հայ ժողովրդի պատմության համառոտ ժամանակագրություն․ 1801-1917», 1955, «Սովետական Հայաստանը 40 տարում։ Տարեգրություն», 1960, «Պատմագիտության զարգացումը Սովետական Հայաստանում 1920-1965», 1967)։ Մասնակցել է «Հայ ժողովրդի պատմություն» բուհական դասագրքի ստեղծմանը (1979) ։
Ծանոթագրություններ
Կատեգորիա:Հայ պատմաբաններ Կատեգորիա:Պատմական գիտությունների դոկտորներ Կատեգորիա:Հայ պրոֆեսորներ
Մորիջերատի
Ժողովրդագրություն
Բնակչության աճը։
Ծանոթագրություններ
Կատեգորիա:Իտալիայի բնակավայրեր
Եվգենի Բարատինսկի
Եվգենի Բորատինսկի, (Евге́ний Абра́мович Бараты́нский, ), ռուս բանաստեղծ։
Ծանոթագրություններ
Կատեգորիա:Ռուս բանաստեղծներ Կատեգորիա:19-րդ դարի բանաստեղծներ Կատեգորիա:Ռուս գրողներ Կատեգորիա:Ռուս փիլիսոփաներ Կատեգորիա:19-րդ դարի փիլիսոփաներ Կատեգորիա:Բանաստեղծներ այբբենական կարգով
Արիս Ալեքսանյան
Արիս Ալեքսանյան, նշանավոր ճանապարհորդ, հայ կանադացի գործարար։ Հոդվածներում և հրատարակումներում հանդիպում է Ա. Լ. Ալեքսանյան և Արիս Լ. Ալեքսանյան անուններով։
Վաղ կյանք
Արիս Ալեքսանյանի կյանքի սկզբնական շրջանի մասին քիչ տեղեկություններ կան։ Ծնվել է 1901 թվականին Աղինում` Թուրքիայում։ Ծննդյան հստակ ամսաթիվը հայտնի չէ։ Վաղ տարիքում ծնողների վաղաժամ մահվան արդյունքում որբացել է։ Հայոց ցեղասպանությունից փրկվելու համար 6 ամիս թաքնվել է Թուրքիայի Անատոլիա շրջանում։ Այս ժամանակահատվածում վիրավորվել է ,, սակայն, ի վերջո, նրան հաջողվել է փախչել երկրից։ 1920 թվականին ժամանել է Նյու Յորք, իսկ 1921 թվականին տեղափոխվել Կանադա։
Ջորջթաուն, Օնտարիո որբանոց
1923 թվականին Արիսը տեղափոխվեց Ջորջթաուն (Օնտարիո)` դառնալու ուսուցիչ և օգնական հայ որբերի դպրոցում և ֆերմայում ։ Տղաները Հայոց ցեղասպանության տուժածներից էին։ 1900-1914 թվականներին Կանադան ընդունել է շուրջ 1500 հայ փախստականի ։ 1920-ական թվականների սկզբում նոր խմբեր եկան Կանադա, այդ թվում` նաև մի խումբ, որը հետագայում կոչվեց «Ջորջթաունյան տղաներ» ։ Ընդհանուր առմամբ, Ջորջթաունյան դպրոցն ընդունեց 109 տղայի, որոնց կրթում էին ֆերմերության համար ։ Այս ընթացքում Արիսը հիմնեց «Արարատ» ամսաթերթը , որն արտացոլում էր որբանոցի տղաների գրական և արվեստի ստեղծագործություները։ Ամսաթերթն օգնեց տղաներին զարգացնել իրենց անգլերեն լեզվի հմտությունները ։ Արիսը որպես կերպար ընդգրկվեց Ջորջթաունի որբանոցի մի ներկայացման մեջ։ "The Georgetown Boys" ներկայացման պրեմիերան կայացավ 2008 թվականին Ջորջթաունի Ջոն Էլիոթ թատրոնում ։ Արիսը հանդես է եկել նաև "Call Me Aram" մանկական գրքում, որը նույնպես Ջորջթաունյան տղաների մասին է ։ Իսկ վերջերս հանդես եկավ "The Georgetown Boys: A Musical" մյուզիքլում, որը բեմադրվեց 2009 թվականի ապրիլին Ջոն Քենեդու անվան Կատարողական արվեստի կենտրոնում ։
Տեղափոխություն դեպի Համիլթոն, Օնտարիո
1927 թվականին Արիսը տեղափոխվեց Համիլտոն (Օնտարիո), որտեղ բացեց արևելյան գորգերի խանութ՝ անվանելով այն «Oriental Art Galleries» ։ Առաջին վաճառքը նրան բերեց 64 դոլլար եկամուտ։ Նա ներմուծում էր գորգեր աշխարհի տարբեր երկրներից, իսկ հետո սկսեց ճանապարհորդել դեպի Մերձավոր Արևելք՝ իր բիզնեսի համար գորգեր գնելու նպատակով ։ Այս ժամանակահատվածում սկսեց իրականացնել նաև գորգերի մաքրման ծառայություն։
Աշխարհի ճանապարհորդ
1940-ականների վերջին և 1950-ականների սկզբին Արիսը հիմնականում մեկնում էր Մերձավոր Արևելք՝ գորգեր գնելու ։ Համիլտոնում շատ քիչ մարդիկ կարող էին այս ժամանակատվածում գնալ այդպիսի էկզոտիկ երկրներ, ուստի նրա ուղևորությունները բխում էին տեղական հետաքրքրություններից ։ Այդ ճամփորդությունները հաճախ լուսաբանվում էին «The Hamilton Spectator» ամսագրում ։ Համիլտոնի իր խանութի պատուհանին նա փակցրել էր քարտեզ, որի վրա նշում էր իր ուղևորությունները։ Տարբեր երկրներից վերադառնալուց հետո նա տեղական համայնքի և եկեղեցական խմբերի համար դասախոսություններ էր կարդում՝ ցուցադրելով նաև լուսանկարներ և ֆիլմեր իր ուղևորությունների մասին ։ Նա ասում էր, որ պատերազմից հետո՝ մինչև 1958 թվականը, ճամփորդել է շուրջ 304.000 մղոն ։ Արիսը նաև հմուտ լեզվագետ էր. կարողանում էր խոսել վեց լեզվով։ Այդ կարողությունն օգտագործում էր գործնական բանակցությունների ժամանակ ավելի քան 15 երկրում ։
Գորգերի բիզնեսի ընդլայնում
1950 թվականին Արիսն ընդլայնեց իր բիզնեսը՝ բացելով գորգերի երկրորդ խանութը Օտտավայում։ Ընդլայնեց նաև գորգերի մաքրման ծառայությունը Համիլտոնում ։ 1955 թվականին ընկերությունը գրանցվեց «Alexanian and Sons Limited» անվամբ ։
Ներգրավում համայնքներում
Արիս Ալեքսանյանը ներառված էր տարբեր հասարակական խմբերում։ Նա աջակցում էր Հայ առաքելական եկեղեցուն, Համիլտոնի խմբի հնագույն վայրերին և «Kiwanis» ակումբին ։ Իր ուղևորությունների ընթացքում ձեռք է բերել կապեր և ընկերներ աշխարհի տարբեր վայրերում։ Ընկերացել էր Միրզա Օսման Ալի Բաիգի հետ, ով Կանադայում Պակիստանի բարձրագույն ներկայացուցիչն էր։ Վերջինս Համիլտոն էր այցելել 1955 թվականին ։
Ժառանգություն
Հասարակական գործունեությանն իր նվիրվածության շնորհիվ Արիսն իր ընտանիքին և գործընկերներին ոգեշնչել է հանրության կյանքում ներգրավվածության ավանդույթ։ «Alexanian Carpet and Flooring»-ը տևական ժամանակ հովանավորում էր արվեստին, մասնավորապես՝ թատրոնին, երաժշտությանը և օպերային ։ Ալբերտը Օնտարիոյի Արվեստի խորհրդի անդամ է և «Council for Business and the Arts in Canada», «Canadian Association of Family Enterprises» ընկերությունների կամավոր ։ Արմենը շուրջ 50 տարի աշխատել է «Kiwanis Club» ընկերությունում՝ զբաղեցնելով տարբեր պաշտոններ, այդ թվում՝ նախագահի։ Նա նաև «University of Waterloo Circle K Club»-ի հատուկ խորհրդականն է ։ Արամը Կանադայում հայկական եկեղեցու աջակիցն էր և Համիլտոնի Սուրբ Մարիամ հայկական եկեղեցու հիմնադիր անդամը։
Արտաքին հղումներ
Կատեգորիա:Հայ գործարարներ Կատեգորիա:Հայ բարերարներ Կատեգորիա:Հայերն Օսմանյան կայսրությունում Կատեգորիա:Հայ ճանապարհորդներ
Ղրիմի խանություն
Ղրիմի խանություն (ղրիմի թաթարերեն՝ Qırım Hanlığı, قرم خانلغى կամ Qırım Yurtu, قرم يورتى), Ոսկե հորդայից անջատված թաթարական ֆեոդալական պետություն Ղրիմում 1441-1783 թվականներին։
Բաթու խանի առաջնորդությամբ մոնղոլ-թաթարները, 1239 թվականին տիրելով Ղրիմի տափաստանային մասին, իրենց ենթարկեցին տեղի բնակիչներին (ալաններ, պոլովցիներ, սլավոններ, հայեր, հույներ)։ 13-րդ դարի վերջից Ղրիմը դարձավ քոչավայր նվաճողների վերնախավի՝ ֆեոդալական Շիրին, Բարին, Արգին, Ղփչաղ և այլ տոհմերի համար, որոնց տնտեսության հիմքը քոչվոր անասնապահությունն էր։ 13-14-րդ դարերի սահմանագծում այստեղ ստեղծվեց Ոսկե հորդայի խանի հատուկ կուսակալություն, որի կենտրոնը Սուրխաթ (Հին Ղրիմ) քաղաքն էր։ Երկպառակտչական արյունալի պայքարից հետո՝ 1433 թվականին իշխանությունն անցավ Գիրեյ տոհմին, և մայրաքաղաք դարձավ Բախչիսարայը։
Դևլեթ-Հաջի Գիրեյը (մահացել է 1466 թվականին) Լիտվական մեծ իշխանության աջակցությամբ 1443 թվականին ստեղծեց Ոսկե հորդայից անկախ Ղրիմի խանություն, որն ընդգրկում էր նաև ստորին Մերձդնեպրը։
Մենղլի Գիրեյ խանի օրոք (1468-1515 թվականներին) օսմանյան զորքերը 1475 թվականին ներխուժեցին Ղրիմ, ջախջախեցին հյուսիս-մերձսևծովյան ջենովական գաղթավայրերը և իրենց գերիշխանությունը հաստատեցին Ղրիմի խանության վրա։ 16-17-րդ դարերում Ղրիմի խանության թաթարները ասպատակեցին Ռուսաստանի, Ուկրաինայի, Լեհաստանի տարածքը, մի քանի անգամ պաշարեցին Մոսկվան, Տուլան և այլն, գերեվարեցին հազարավոր ռուսների։ 17-րդ դարի վերջին Թուրքիայի դեմ պատերազմող ռուսական զորքերը 1687-1689 թվականներին ռազմական ապարդյուն արշավանքներ ձեռնարկեցին նրա դաշնակից Ղրիմի խանության դեմ։
1774 թվականի Քյուչուք-Կայնարջիի պայմանագրով Ղրիմի խանությունը դադարեց Թուրքիայի վասալը լինելուց և անկախ հայտարարվեց, բայց Ռուսաստանի գերիշխանության ներքո, իսկ 1783 թվականին վերջնականապես միացվեց Ռուսաստանի կայսրությանը։
Ղրիմի խանությունում հայերը, թաթարներից հետո, իրենց թվով (ավելի քան 300 հազար մարդ) երկրորդն էին։ Մեծ էր նաև հիմնականում երկրագործությամբ, արհեստներով և առևտրով զբաղվող հայերի տնտեսական դերը։ Մինչև օսմանյան գերիշխանության հաստատումը հայ-թաթարական փոխհարաբերությունները հարաբերաբար բարեկամական բնույթ էին կրում։ Գիրեյ տոհմի բժիշկները, խանության դրամատան վարիչները, որպես կանոն, հայեր էին լինում։ 15-րդ դարի վերջից հայերն ընկան կրկնակի՝ սուլթանական և խանական հարկման տակ, ենթարկվեցին կրոնական հալածանքների և մասամբ արտագաղթեցին։
Կատեգորիա:Ղրիմի խանություն Կատեգորիա:Պատմական թյուրքական պետություններ Կատեգորիա:Թուրքիայի պատմություն Կատեգորիա:Արևմտյան Ասիայի պատմություն Կատեգորիա:Օսմանյան կայսրության պատմություն
Հանգիստ
Հանգիստ, հանգստի վիճակ կամ աշխատունակությունը վերականգնող գործունեություն։ Ֆիզիոլոգիական իմաստով՝ հատուկ գործունեության վիճակ, երբ օրգանիզմի բջիջներն աշխատանքից ազատ մնալով, վերականգնում են իրենց բնականոն կազմությունը։ Աշխատանքի և հանգստի շրջանների կանոնավոր հաջորդումը նպաստում է մարդու վարքագծի և աշխատանքային գործունեության հիմքում ընկած պայմանական-ռեֆլեկտոր կապերի ամրապնդմանը։ Հատուկ նշանակություն է տրվում ակտիվ հանգստին, աշխատանքի պրոցեսում մեկ մկանախմբի կամ նյարդային կենտրոնի գործունեության փոխադրումն այլ խմբին, արագացնում է հոգնած մկանախմբի կամ նյարդային կենտրոնի աշխատունակության վերականգնումը։ Մտավոր աշխատանքի մի տեսակի փոխարինումը մի այլ տեսակով կամ մտավոր աշխատանքից հետո ֆիզիկական թեթև աշխատանքով զբաղվելը վերացնում են հոգնածության զգացումը և հանդիսանում հանգստի յուրահատուկ ձև։ Հանգստի և աշխատանքի նպատակահարմար ռեժիմների վերամշակումը աշխատանքի հիգիենայի, երեխաների և դեռահասների հիգիենայի, երեխաների և դեռահասների առողջության պահպանման համակարգի կարևորագույն պրոբլեմներն են։ Հանգստի ռեժիմը սահմանելիս պետք է հաշվի առնել տարիքը և մասնագիտությունը։ Աշխատանքի կոնկրետ պայմաններից կախված, հաճախակի և կարճատև ընդմիջումներն ավելի արդյունավետ են, քան հազվադեպ և երկարատև դադարները։ Մտավոր աշխատանքով զբաղված մարդիկ ավելի շատ կարիք ունեն ակտիվ, քան պասսիվ հանգստի։ Հանգստին նպաստում են արտադրական մարմնամարզությունը, օրգանիզմի կոփումը, ֆիզկուլտուրան, սպորտը և տուրիզմը։ Աշխատունակությունը վերականգնող լավագույն միջոց է նաև հանգստյան առողջարաններում և հանգստյան տներում։
Կատեգորիա:Հանգիստ Կատեգորիա:Մարդու ֆիզիոլոգիա Կատեգորիա:Հոգեկան գործընթացներ
Էստոնիայի ծովային թանգարան
Էստոնիայի ծովային թանգարան (Eesti Meremuuseum), ծովային թեմատիկայով թանգարան Էստոնիայի մայրաքաղաք Տալլինում, որի հավաքածուն ներառում է ձկնորսությունից, գիտական հետազոտությունից մինչև ստորջրյա հնագիտության ոլորտներին վերաբերող նմուշներ։
Պատմություն
Բացվել է 1935 թվականի փետրվարի 16-ին Բայկովի ծովային նավահանգստի նավակառանման՝ Ջրային ճանապարհների կառավարման շենքում։ Թանգարանի առաջին տնօրենը եղել է կապիտան Մադիս Մեյը ։
140 թվականին, երբ Էստոնիայում հաստատվել են խորհրդային կարգեր, թանգարանը լուծարվել է, իսկ նրա հավաքածուն բաժանվել է տարբերի թանգարանների։ 1950-ական թվականների վերջին թանգարանային հին նմուշների հիման վրա Տալլինում բացվել է Տալլինի քաղաքային թանգարանը, իսկ 1960 թվականին վերստեղծվել է Ծովային թանգարանը։
Ներկայումս թանգարանային հավաքածուն տեղակայված է Տալլինի Գեր Մարգարետ աշտարակում (վերանորոգվել է 1980 թվականին Մոսկվայում կայացած օլիմպիական խաղերի կապակցությամբ, վերանորոգումն ավարտվել է 1981 թվականին)։
Ներքին բակում գործում է բացօդյա ցուցադրություն։
2012 թվականի մայիսի 12-ի բացվել է Ծովային թանգարանի Ամառային ծովախորշի ցուցասրահը ։
Աշխատանքային ժամեր
Թանգարանն աշխատում է հետևյալ ժամանակացույցով․
Էստոնիայի պետական տոների օրերին թանգարանը բաց է 10.00—17.00, օգոստոսի 5-ից «Սուուր Տիլ» սառցահատը բաց է 10.00—17.00 ։
Գրականություն
Կատեգորիա:Էստոնիայի թանգարաններ Կատեգորիա:Տալլինի թանգարաններ Կատեգորիա:1935 հիմնադրված թանգարաններ Կատեգորիա:Էստոնիայի աշտարակներ Կատեգորիա:1935 հիմնադրումներ Էստոնիայում
Էնժու Ժենիսյա
Էնժու Ժենիսյա (Injoux-Génissiat), համայնք Ֆրանսիայում՝ Ռոն-Ալպեր երկրամասի Էն գավառում։ Մտնում է Բելգարդ սյուր Վալսերին կանտոնի կազմի մեջ։ Շրջանը՝ Նանտյուա։
Համայնքի INSEE կոդ՝ 01189։
Բնակչություն
Համայնքի բնակչությունը 2010 թվականին կազմում էր 1055 մարդ։
Ամիկ Ավետիքյան
Ամիկ Ավետիքյան ՝ հայ գյուղատնտես։ Երկրորդ համաշխարհային պատերազմի Արևելյան ռազմաճակատի («Հայրենական մեծ պատերազմ», 1941-1945) մասնակից։
Կենսագրություն
Ամիկ Ավետիքյանը ծնվել է 1915 թվականին Շուշի քաղաքում։ 1935 թվականին ավարտել է Երևանի գյուղատնտեսական ինստիտուտը և որպես գյուղատնտես աշխատանքի է նշանակվել Ստեփանակերտի հողբաժնում։
Գերմանա-Խորհրդային պատերազմի ժամանակ եղել է բանակում, մինչև 1951 թվականը շարունակել է ծառայությունը, զբաղեցնելով մի շարք պատասխանատու պաշտոններ Թամանյան դիվիզիայում։ 1952 թվականից, աշխատանքի է անցել Հայկական ԽՍՀ-ի ներքին գործերի նախարարությունում որպես բաժնի պետ։ 1954 թվականին Ամիկ Ավետիքյանին նշանակել են ներքին գործերի փոխնախարար, 1961 թվականից մինչև կյանքի վերջին օրերը աշխատել է ազգային տնտեսության տարբեր ոլորտներում։ Ամիկ Ավետիկյանը ակտիվ մասնակցություն է ունեցել հանրապետությյան հասարակական-քաղաքական կյանքին, ընտրվել է Հայկական ԽՍՀ-ի Գերագույն խորհրդի նախարար ։ Մահացել է 1988 թվականի մարտին, Երևանում։
Պարգևներ
Հայրենիքին մատուցած ծառայությունների համար Ամիկ Ավետիքյանը արժանացել է՝
Ծանոթագրություններ
Կատեգորիա:ՀԱԱՀ շրջանավարտներ Կատեգորիա:Հայ գյուղատնտեսներ Կատեգորիա:Հայրենական մեծ պատերազմի մասնակիցներ
Սոն Հե Քյո
Վաղ կյանք
Սոնի ծնողները ամուսնալուծվել են, երբ նա երեխա էր, և նա դաստիարակվել է մոր կողմից։ Նրանք իրենց ծննդավայր Դեգույից տեղափոխվեցին Սեուլի հարուստ թաղամասերից մեկը՝ Քանգնամ։ Մինչև 8-րդ դասարանը Սոնն այցելել է գեղասահքի դասընթացների ։ Չնայած Սոնը ինքն իրեն համարում էր ամաչկոտ, նրա ուսուցչի բնութագրմամբ նա՝ «կենսախինդ, ընկերասեր և միշտ պայծառ տրամադրությամբ աղջիկ էր» ։
Գործունեություն
2003 թվականին նրա համբավը շարունակում էր բարձրանալ, երբ նա All In դրամատիկ հեռուստասերիալում կատարեց գլխավոր դեր։ Հաջորդ տարի նա Rain երգչի հետ նկարահանվեց Full House հեռուստասերիալում։
2007 թվականին նա շարունակեց իր գործունեությունը Hwang Jin Yi ֆիլմում ։ Jun Ji-hyun and Soo Ae were the producers' original choices for the role, but Song went on a rigorous diet and surprised them with her will and desire to be Hwang Jini : Մեկ տարի անց, նա կատարեց ամերիկյան իր առաջին ելույթը Make Yourself at Home-ում, ֆիզիոլոգիական թրիլեր՝ շաման մոր կողմից ծնված աղջկա մասին, ով փորձում է փախչել իր ճակատագրից՝ ԱՄՆ-ում ներգաղթող նորահարս դառնալով  ։
Նա վերադարձավ հեռուստատեսություն 2008 թվականին Hyun Bin-ի հետ The World That They Live In հեռուստասերիալում նկարահանվելով։ Նրանք գործընկերներ դարձան և շուտով սիրահարվեցին իրար ։
2010 թվականին նա նկարահանվեց Camellia-ում, գեղարվեստական ֆիլմ, որը կազմված է 3 փոքր դրվագներից։ Ամեն մի դրվագը սահմանվում է Բուսան քաղաքի անցյալում, ներկայում և ապագայում։ Ֆիլմի վերջին Love for Sale հատվածում, Սոնը և Kang Dong-won-ը կատարեցին սիրահարների դեր, որոնք մոռացել էին միմյանց մասին հուշերը, որը հետագայում հանգեցնում է նրանց ճակատագրական հեգնանքի ։ Համարվելով որպես Կորեայի ամենագեղեցիկ կանանցից մեկը ՝ վաղ 2011 թվականին Սոնը բաց թողեց իր Song Hye-kyo's Moment ֆոտոգիրքը, որը նկարահանված էր Ատլանտայի, Նյու Յորքի, Բուենոս Այրեսի, Պատագոնիայի, Փարիզի, Նիդերլանդների և Բրազիլիայի թոփ լուսանկարիչների կողմից  ։
Սոնը խաղաց վավերագրողի դեր, ով փորձում է ներել 17-ամյա մի տղայի, ով սպանել է իր փեսացուին, բայց դրա փոխարեն գտնում է ավելի մեծ ողբերգություն A Reason to Live-ում, որը թողարկվել է 2011 թվականի հոկտեմբերին ։ Սոնը ռեժիսոր Lee Jeong-hyang-ի մեծ երկրպագու էր and had actively sought her out, և չնայած նա դժվարանում էր մտնել բնավորության մեջ՝ Սոնն ասաց, որ սիրահարվել է ֆիլմի սցենարի վրա and felt her acting had matured : Նա իր կյանքում այդ ֆիլմը համարում է շրջադարձային    ։
2011 թվականին նա դարձավ առաջին ասիացի դերասանուհին, ով համագործակցել է ֆրանսիական global agency Effigies-ի հետ, որը կարող էր դառնալ նրա եվրոպական շուկա մտնելու հնարավոր ուղին ։ 2012 թվականին նա հրատարակեց Photo-essay գիրքը, որը խորագրված էր It's Time for Hye-kyo մակագրությամբ ։
Հետո Սոնը The Grandmaster-ում խաղաց աջակցող դեր, չինացի ռեժիսոր Wong Kar-wai-ի կենսագրական ֆիլմ Բրյուս Լիի կունգ ֆու վարպետ Իպ Մանի մասին, որի շնորհիվ Սոնը սովորեց կանտոնյան բարբառը և մարտարվեստը  ։ Ավելի ուշ նա ընդունեց, որ «կար մի փոքր թյուրիմացություն» իր և Wong-ի միջև ֆիլմը նկարահանելու ժամանակ, բայց հետո այդ դժվարությունները օգնեցին նրա helped her mature :
Սոնը վերամիավորվեց Worlds Within-ի գրող և ռեժիսորի հետ That Winter, the Wind Blows-ում։ Նա այդ դրամատիկ հեռուստասերիալում խաղաց կույր ժառանգի դեր, opposite մի մարդու, ով ձևանում է իր երկար տարիների կորցրած եղբայր։ That Winter, the Wind Blows-ը placed number one in its timeslot during most of its run, and Song and Jo were praised for their performances       :
The Crossing-y դարձավ Սոնի 2-րդ չինական ֆիլմը և դրա ռեժիսորը John Woo-ն էր։ Նախկինում խորագրված 1949 and Love and Let Love՝ 2008 թվականին նախագիծը հայտարարվեց Կաննի կինոփառատոնում , այնուհետև չեղարկված 2009 թվականին , և 2011 թվականին նորից վերաբեմադրված  ։ Woo-ի 2012 թվականի նշիկների ուռուցքի հեռացման ապաքինումը հանգեցրեց ձգձգման փաստի միջև տեղի ունեցող կոնֆլիկտների պատճառով Woo's recovery from tonsil tumor removal in 2012 led to another delay due to scheduling conflicts among the cast   : Սոնի ֆիլմի նկարահանումները սկսվեցին 2013 թվականին ։ The Crossing -ը հիմնված է 1930 թվականներին Թայվանում և Շանհայում տեղի ունեցած իրական սիրո վրա։ Սոնը խաղում է հարուստ բանկիրի աղջկա դեր   ։
2016 թվականին Սոնը նկարահանվեց «Արևի հետնորդները» դրամատիկ հեռուստասերիալում։ Այդ սերիալը բանակի կապիտանի (Սո Ջուն Կիի խաղացած) և վիրաբույժի սիրո մասին է ։
Անձնական կյանք
2003 թվականին Սոնն սկսեց հանդիպել դերասան Լի Բյոն Հոնի հետ։ Նրանք միասին նկարահանվում էին All In հեռուստասերիալում։ Նրանց հարաբերությունները և բաժանվելը 2004 թվականին դարձան խոսակցությունների և ուշադրության առարկա։ Այդ փորձառությունը սովորեցրեց նրան տարբերել անձնական կյանքը հասարակությունից, ասվում էր 2008 թվականի The Dong-A Ilbo-ի հետ հարցազրույցում։
Սոնը շարունակեց շփումը Worlds Within-ի աստղ Hyun Bin-ի հետ, երբ հեռուստասերալն ավարտվեց, սակայն դա նրանց անջատումն էր, մինչդեռ Սոնը Բուսանում նկարահանվում էր Friend, Our Legend հեռուստասերիալում և նրանք հասկացան, որ իրար սիրահարված են։ Նրանք 2009 թվականի հունիսին հայտարարեցին նրանց հարաբերությունների մասին ։ Բայց ի հակառակ Սոնի և Lee-ի հարաբերություններին, Սոնն ու Hyun-ը հասարակությունում շատ հազվադեպ էին երևում և հրաժարվում էին քննարկել նրանց հարաբերությունների մասին։ 2011 թվականի մարտին Սոնի և Hyun-ի գործակալությունները հայտարարեցին, որ նրանք բաժանվել են, ասելով. «Նրանք երկուսն էլ շատ զբաղված էին Կորեայում և Կորեայից դուրս ֆիլմերում և հեռուստասերիալներում նկարահանվելով, որն էլ հանդիսացավ հանդիսացավ նրանց բաժանման պատճառը»։
Երբ հարցնում էին նրա վիճակի մասին այդ 2 հարաբերություններից հետո, Սոնը պատասխանում էր. «Ես կարծում են, որ այն ժամանակը, երբ ես ինձ անհարմար եմ զգում ապրելով մանրադիտակի տակ, անցել է։ Ես այլևս չեմ վախենում այդպիսի բաներից։ Այն, ինչ ես արել եմ, շատ տիպիկ էր իմ հասակակից կանանց համար։ Ես մենակ զգալու ժամանակ չեմ ունեցել ։»
2016 թվականի ապրիլից հետո, երբ ավարտվեց Արևի հետնորդները հեռուստասերիալը, ենթադրվում էր, որ երկու գլխավոր դերասանները( Սոն Հյո Քյոն և Սոն Ջուն-Կին) հանդիպում են, սակայն զույգը մերժում էր` ասելով, որ նրանք միայն ընկերներ են։ 2017 թվականի հուլիսի 5-ին զույգը հրապարակեց, որ ամուսնանալու է նույն թվականի հոկտեմբերի վերջին օրը (31.10.17թ.):
Սվետլանա Սորոկինա
Սվետլանա Ինոկենտևա Սորոկինա (Светла́на Инноке́нтьевна Соро́кина, ), խորհրդային և ռուս լրագրող, հեռուստառադիո հաղորդավարուհի, ռեժիսոր։ Ռուսական հեռուստատեսության ակադեմիայի անդամ, տնտեսագիտության բարձրագույն դպրոցի դասախոս, նախկինում՝ ՌԴ Նախագահին առընթեր Մարդու իրավունքների խորհրդի անդամ (2009-2011)։ Տարբեր ժամանակներում վարել է «Լուրեր» (ՌՏՌ), «Օրվա հերոսը» (ՆՏՎ) և «Ժողովրդի ձայնը» (ՆՏՎ և TV-6), «Հիմնական բնազդ» (Առաջին ալիք) և այլ հաղորդումներ։ «Աշխարհի շուրջ» հաղորդաշարի հաղորդավարը «Մոսկվայի արձագանքը» ռադիոկայանում (2005 թվականից)։
Կենսագրություն
Ծնվել է 1957 թվականի հունվարի 15-ին Պուշկինում։ Նրա հայրը՝ Ինոկենտի Սարիկովը, զինվորական շինարար էր, մայրը՝ Վալենտինան, աշխատել է որպես պատմության ուսուցչուհի ։
Կրթություն
Դպրոցն ավարտել է ոսկե մեդալով, այնուհետև ավարտել է Լենինգրադի անտառտնտեսական ակադեմիան 1979 թվականին՝ ստանալով ինժեներ-կանաչապատողի մասնագիտություն։ Աշխատել է անտառաշինական ձեռնարկությունում և սովորել է Անտառային ակադեմիայի ասպիրանտուրայում ։
1985 թվականին ընդունվել Է Լենինգրադի հեռուստատեսությանը կից հաղորդավարների ստուդիա ։
Կարիերա
1986 թվականից, որպես արտահաստիքային աշխատակից, սյուժեներ է պատրաստել շաբաթ երեկոյան «Տելեկուրիերի» համար։
1987 թվականին ընդունվել Է Լենինգրադի հեռուստատեսության անձնակազմ, 1988-1990 թվականներին վարել է «600 վայրկյան» ծրագիրը։
1990 թվականին տեղափոխվել է Մոսկվա։ Սկզբում վերապատրաստվել է կենտրոնական հեռուստատեսության Առաջին ծրագրում, այնուհետև 1991 թվականի մայիսի 13-ից մինչև 1997 թվականի նոյեմբերի 22-ը եղել է քաղաքական մեկնաբան, որը վարել է «Լուրեր» ամենօրյա լրատվական ծրագիրը Համառուսաստանյան պետական հեռուստառադիոընկերության ալիքում ։ Հատուկ ճանաչում են ստացել Սորոկինայի ֆիրմային ներողությունները, որով նա փակել է «Լուրերի» յուրաքանչյուր թողարկումը ։ 1996 թվականից մինչև 1997 թվականը Էդուարդ Սագալաևի հետ վարել է «Բաց նորություններ» ծրագիրը RTR-ում ։
1997 թվականի նոյեմբերից, ընդունելով Օլեգ Դոբրոդեևի առաջարկը, սկսել է աշխատել ՆՏՎ հեռուստաընկերությունում , վարել է «Օրվա հերոսը» և «Ժողովրդի ձայնը»  ծրագրերը, նկարահանել է վավերագրական ֆիլմեր, այդ թվում՝ «Նորագույն պատմություն» նախագծի շրջանակներում։
1999 թվականին դարձել է «Մոսկվայի արձագանքը» ռադիոընկերության «Հոբբիթ» ռադիոներկայացման ստեղծման նախաձեռնողն ու մասնակիցը (Ջ. Ռ. Ռ. Թոլքինի համանուն վեպի հիման վրա), 2000 թվականին մասնակցել է «Դժվար է Աստված լինել» ռադիոներկայացմանը։
2001 թվականից Ռուսաստանի հեռուստատեսության ակադեմիայի անդամ է։
2002 թվականի հունիսի 1-ից մինչև 2003 թվականի հունվարի 1-ն աշխատել է ТВС հեռուստատեսային ալիքում, եղել է վավերագրական ֆիլմերի հեղինակ և «Անձնական ոչինչ» ծրագրի վարողը (փակվել է հաղորդավարի նախաձեռնությամբ հինգ թողարկումներից հետո) ։ Բազմիցս մասնակցել է «Հանգցրեք լույսը» հումորային ծրագրին՝ Խրյուն Մորժովի և Ստեփանի Կապուստովի հետ։
2003 թվականի հունվարից աշխատել է Առաջին ալիքում ։ 2003 թվականի մարտից մինչև 2005 թվականի հունիսը վարել է «Հիմնական բնազդ» թոք-շոուն ։ Թոք-շոուի փակումից հետո հեռուստաալիքի գլխավոր տնօրեն Կոնստանտին Էռնստն առաջարկել է Սվետլանային շարունակել աշխատանքը հեռուստաալիքում՝ որպես վավերագրական կինոյի հեղինակ և բարեգործության մասին ինչ-որ ծրագրի հաղորդավար ։
2005 թվականի սեպտեմբերին դարձել է «Մոսկվայի արձագանքը» ռադիոյով «Աշխարհի շուրջ» շաբաթօրյա երեկոյան ծրագրի վարողը (2006 թվականի սեպտեմբերից համասեփականատերը Յուրի Կոբալաձեն է, 2007 թվականի նոյեմբերից ծրագիրը թողարկվում է երեքշաբթի օրերին)։
2006 թվականի սեպտեմբերին «Աշխարհի շուրջ» հաղորդաշարի հեռուստատեսային տարբերակը եթեր է հեռարձակվել «Դոմաշնի» հեռուստաալիքով։ Եթեր է հեռարձակվել ընդամենը չորս թողարկում։ Երդվյալ ատենակալների դատարանին նվիրված վերջին ծրագիրը, որն ընթացել է ուղիղ եթերով, հանգեցրել է քաղաքական սուր բանավեճի։ Կոմերսանտ տեղեկություններով՝ ՍԹՍ Մեդիա-ի բաժնետերերին, որի կազմում է մտնում «Դոմաշնի» հեռուստաալիքը, դուր չի եկել, որ ծրագրի ուղիղ եթերում քննարկվել են քաղաքական թեմաներ։ Փակման պատճառ են դարձել ծրագրի ուղիղ եթերում հնչած ռուսական դատարանի՝ որպես ոստիկան գնահատման խոսքերը, ինչպես նաև երրորդ իշխանության աշխատանքին ՌԱԴԾ-ի «լկտի միջամտության» մասին խոսքերը։ Դա էլ առաջացրել է ալիքի մի շարք բաժնետերերի, մասնավորապես «Ալֆա-գրուպի» նման կտրուկ արձագանքը ։
Սվետլանան ակտիվորեն զբաղվում է բարեգործությամբ, առաջին հերթին՝ հիվանդ երեխաների օգտին։ Դասավանդում է։ 2007 թվականի ապրիլից ղեկավարել է Ռուսաստանի արդյունաբերողների և գործարարների միության հանրային կապերի կենտրոնը, սակայն շուտով հեռացել է՝ ղեկավարության հետ տարաձայնությունների պատճառով ։ 2007 թվականի հոկտեմբերի 20-ից սկսած վարել է «Ռոսիա» հեռուստաալիքով շաբաթօրյա սոցիալական «Սևի վրա սպիտակով» թոք-շոուն (8 թողարկում) ։
2006 թվականից վարել է «Չորրորդ ալիքի» «Միասին կարող ենք ամեն ինչ» սոցիալական նախագիծը (Եկատերինբուրգի հեռուստատեսություն), որտեղ քննարկվել են որբ երեխաների և ծանր հիվանդություններով երեխաների խնդիրները։ Հեռուստամարաթոնի ժամանակ «Չորրորդ ալիքի» հեռուստադիտողները 380 000 ռուբլի են նվիրաբերել այն երեխաների համար, որոնց անհրաժեշտ էր շտապ թանկարժեք բուժում։ Սոցիալական կենտրոնների համար մանկական տակդիրներ հավաքելու ակցիայի արդյունքում, որտեղ պահվել են մինչև երեք տարեկան երեխաներ, հավաքվել է մանկական տակդիրների 1500 փաթեթ։ «Միասին կարող ենք ամեն ինչ» 2006 թվականին 2 միլիոն ռուբլի է փոխանցվել կարիքավոր երեխաներին։ Նախագիծը ՏԷՖԻ-ի երկու արձանիկներ է ստացել 2006 թվականին (հրապարակախոսական ծրագիր) և 2007 թվականին (Հատուկ նախագիծ «Հեռուստատեսություն և կյանք») ։
2010 թվականի մարտի 15-ից մինչև 2011 թվականի հունվարի 12-ը վարել է «Հաղորդումների ծրագիր» «Հինգերորդ ալիքով» ։
«ՌԻԱ Նովոստի» կայքում որոշ ժամանակ թողարկվել է Սորոկինի Քաղաքացիական պաշտպանություն ծրագիրը, որտեղ հյուրերը հանդես են եկել արդիական հարցերի շուրջ ։ Հաղորդման վերջին թողարկումը նվիրված է եղել Պուտինի նախագահության երրորդ ժամկետին ։
2011 թվականից դասավանդում է տնտեսագիտության բարձրագույն դպրոցի մեդիահաղորդակցության ֆակուլտետում։ 2011 թվականի դեկտեմբերի 8-ին ընկերուհու՝ Իրինա Յասինայի հետ հայտարարել է քաղաքացիական հասարակության ինստիտուտների զարգացման և մարդու իրավունքների նախագահական խորհրդի կազմից դուրս գալու մասին՝ ի նշան 2011 թվականի դեկտեմբերի 4-ին ՌԴ Պետդումայի ընտրությունների արդյունքների կեղծման դեմ բողոքի ։
Քննադատություն
Իրականում բոլոր լրագրողներին, ովքեր աշխատել են ՆՏՎ-ում, առաջարկվել է մնալ ՆՏՎ-ում։ Ոչ ոք նրանց չի վռնդել, նրանք երկար ժամանակ սպասել են, թե երբ են իրենց վռնդելու։ Նրանք կամավոր հեռացել են։ Շատերը, որոնք բոլորից բարձր են գոռացել, հեռացել են աշխատել առավել ատելի պետական ալիքներոում, որոնցից է Սվետլանա Սորոկինան: Ինքը՝ Սորոկինան, նման ստեղծագործական որոնումները բացատրում է նրանով, որ «հին» ՆՏՎ-ի ջախջախումից հետո, «ստիպված են եղել ավելի լավ մասնաբաժին գտնել ալիքներում» ։
Արտաքին հղումներ
Կատեգորիա:Խորհրդային լրագրողներ Կատեգորիա:Ռուս հաղորդավարներ Կատեգորիա:Ռուս լրագրողներ Կատեգորիա:Ռեժիսորներ այբբենական կարգով Կատեգորիա:Ռուս ռեժիսորներ
Ultraviolence (երգ)
Ultraviolence, երգ Լանա Դել Ռեյի «Ultraviolence» ստուդիական ալբոմից։ Ալբոմի երկրորդ սինգլն է և թողարկվել է 2014 թվականի հունիսի 4-ին Interscope Records, Polydor Records և Universal Music Group լեյբլներում։ Երգի հեղինակներն են Լանա Դել Ռեյն ու Դանիել Հիթը, իսկ պրոդյուսերը՝ Դեն Աուերբախը։
Ստեղծման պատմություն
«Ultraviolence» երգի վերնագիրը թարգմանվում է «Ուլտրաբռնություն» կամ «Ուլտրադաժանություն»։ Երգը գրել են Լանա Դել Ռեյն ու Դանիել Հիթը։ Երգի թողարկման մասին հայտարարվել է երգչուհու թվիթերյան էջում 2014 թվականի մայիսի 25-ին։ Առաջին անգամ Լանա Դել Ռեյը երգը կատարել է 2014 թվականի մայիսի 25-ին Վանկուվերում տեղի ունեցած համերգի ժամանակ, որի ընթացքում ներկայացվել են նաև «Shades of Cool» երգի դեմո տարբերակը և արդեն թողարկված «West Coast» երգը։
Արձագանքներ
«Ultraviolence» երգը դրական է գնահատվել երաժշտական քննադատների կողմից։ MTV հեռուստաալիքից Ջոշ Վիգլերը երգն անվանել է «մեծի հիսուն երանգներ»։
Տեսահոլովակ
Երաժշտական տեսահոլովակը թողարկվել է 2014 թվականի հուլիսի 30-ին (ռեժիսոր՝ Francesco Carrozzini)։ Հոլովակում Լանա Դել Ռեյը հարսանեկան զգեստով և ծաղկեփունջը ձեռքին շրջում է դրսում, ապա մտնում եկեղեցի։ Տեսահոլովակը նկարահանվել է Պորտոֆինոյում (Իտալիա), իսկ վերջին տեսարանը՝ Սան Սեբաստիանո եկեղեցում ։
Ծանոթագրություններ
Կատեգորիա:Լանա Դել Ռեյի երգեր Կատեգորիա:2014 երգեր Կատեգորիա:Սենտիմենտալ սիրային երգեր Կատեգորիա:Երգեր ընտանեկան բռնության մասին
Մոմինե խաթունի դամբարան
Մոմինե խաթունի դամբարան (Möminə Xatun Türbəsi), դամբարան Նախիջևան քաղաքում։ Այն Ելտկուզյանների Ճարտարապետական համալիրի մի մասն է ։
Կառուցվածք
Մեմար Աջեմին 1162 թվականին կառուցեց Յուսուֆ բին Կուսեիրի թյուրբեն։ 26 տարի անց նա կառուցեց Մոմինե Խատունի թյուրբեն ։ Մոմինե Խատունի դամբարանում Մեմար Աջեմին արտացոլում էր թյուրբեների բոլոր առանձնահատկությունները։ Թյուրբեն ունի 25 մետր բարձրություն ։
Ծանոթագրություններ
Կատեգորիա:Հուշարձաններ այբբենական կարգով Կատեգորիա:Ադրբեջանի տեսարժան վայրեր Կատեգորիա:Ադրբեջանի դամբարաններ Կատեգորիա:12-րդ դարի հիմնադրումներ Հայաստանում
Մոիո դելլա Չիվիտելլա
Մոիո դելլա Չիվիտելլա (Moio della Civitella), կոմունա Իտալիայում։ Գտնվում է Կամպանիա մարզում՝ Սալեռնո գավառում ։ Բնակչությունը կազմում է 1823 մարդ, բնակչության խտությունը կազմում է 114 մարդ/կմ²։ Զբաղեցնում է 16 կմ² մակերես։ Փոստային ինդեքս՝ 84060, հեռախոսային կոդ՝ 0974։
Կոմունայի հովանավորն է Սուրբ Վեներանդան։ Տոնը նշվում է ամեն տարի հուլիսի 26-ին։
Ծանոթագրություններ
Կատեգորիա:Իտալիայի բնակավայրեր
Նովի Վելիա
Նովի Վելիա (Novi Velia), քաղաք Իտալիայում։ Գտնվում է Կամպանիա մարզում՝ Սալեռնո գավառում ։ Բնակչությունը ըստ 2008 թվականի մարդահամարի տվյալերի կազմում է 2052 մարդ, բնակչության խտությունը կազմում է 60 մարդ/կմ²։ Զբաղեցնում է 34 կմ² մակերես։ Փոստային ինդեքս՝ 84060, հեռախոսային կոդ՝ 0974։
Արտաքին հղումներ
Կատեգորիա:Իտալիայի բնակավայրեր
Տշեբյատուվ (գմինա)
Տշեբյատուվ (Trzebiatów), գմինա (գավառակ) Լեհաստանում։ Այն ունի քաղաքատիպ գյուղական համայնքի կարգավիճակ։ Զբաղեցնում է 225 կմ² տարածք։ Բնակչությունը հասնում է 16 673 մարդու (2013 թվականի տվյալներով) ։
Արտաքին հղումներ
Կատեգորիա:Լեհաստանի բնակավայրեր
Սվետլանա Բոյկո
Սվետլանա Անատոլևնա Բոյկոն (Светлана Анатольевна Бойко, ), ռուս մարզուհի (ճկասուսեր), Ռուսաստանի հավաքականի անդամ 1993 թվականից։ 2008 թվականի Օլիմպիական խաղերի չեմպիոն, աշխարհի և Եվրոպայի չեմպիոն, աշխարհի և Եվրոպայի առաջնությունների բազմակի մրցանակակիր։ Ռուսաստանի սպորտի վաստակավոր վարպետ։
Կենսագրություն
Սվետլանա Բոյկոն մարզվել է մարզիչ Միխայիլ Զոլոտարյովի մոտ :
2008 թվականի օգոստոսի 15-ին Պեկինում Ռուսաստանի թիմի, որի կազմում ընդգրկված էին Սվետլանա Բոյկոն, Աիդա Չանաևան, Վիկտորյա Նիկիչինան և Եվգենյա Լեմոնովան, հաղթել է Միացյալ Նահանգների թիմին՝ դառնալով Օլիմպիական խաղերի չեմպիոն ։ Դա եղել է Սվետլանա Բոյկոյի չորրորդ մասնակցությունն Օլիմպիական խաղերին։ Իր թիմակիցների շրջանում Բոյկոն հայտնի է որպես Մամա Սվետա իր փորձառության համար (դրանից բացի, նա ունի երկու դուստր) ։
2008 թվականի օլիմպիական հաղթանակից հետո Սվետլանա Բոյկոն հայտարարել է մարզական կարիերան ավարտելու մասին ։
Չելսիի գլխավոր մարզիչների ցանկ
Ստորև բերված է Չելսիի գլխավոր մարզիչների ցանկը։ Ողջ պատմության ընթացքում ակումբը ունեցել է 24 գլխավոր մարզիչ, չհաշված ժամանակավոր մարզիչները։ Ակումբի պատմության մեջ առավել հաջող է եղել Ժոզե Մոուրինյոն։
Սվետլանա Բոյկո
Արտաքին հղումներ
Կատեգորիա:Բարեկամության շքանշանի ասպետներ (Ռուսաստան) Կատեգորիա:Ռուսաստանի սպորտի վաստակավոր վարպետներ Կատեգորիա:Ռուս օլիմպիական չեմպիոններ‎ Կատեգորիա:2008 թվականի Ամառային օլիմպիական խաղերի չեմպիոններ
Չելսիի գլխավոր մարզիչների ցանկ
Արտաքին հղումներ
Կատեգորիա:Չելսիի ֆուտբոլիստներ Կատեգորիա:Ցանկեր:Ֆուտբոլ Կատեգորիա:Չելսի ՖԱ
Լուսամփոփ
Լուսամփոփ  (աբաժուր, Abat-jour՝ abattre - տապալել, քանդել, jour - օր, լույս), լամպի վրա հագցվող ծածկոց, որն արտացոլում է լույսը՝ միաժամանակ պաշտպանելով աչքերը լույսի անմիջական ներգործությունից (փոխառնված 17-րդ դարի սկզբնիմաստից՝ պատուհանի բացվածքի ձև՝ դրսից դեպի ներս լայնացող)։ Լայն կիրառություն ունի ինտերիերի դիզայնի մեջ, գեղարվեստական ձևավորման մեջ՝ այս կամ այն աուրա, ակցենտ ստանալու համար։
Լուսամփոփի հիմնական նպատակը աչքի պաշտպանությունն է լույսի անմիջական ազդեցությունից։ Անհրաժեշտ լուսավորություն ստացվում է լույսի արտացոլման, բեկման և կլանման օգնությամբ։
Պատմություն
19-րդ դարի ավարտին սկսվեց մոդեռնի դարաշրջանը, որի ժամանակ լուսամփոփներս կսեցին զարդարել բնությանն առնչվող տարրերով՝ ծաղիկներ, տերևներ, թիթեռներ և թռչուններ։ Սկզբնապես լուսամփոփները պատրաստվում էին միայն կտորից, բայց շնորհիվ Լուիս Տիֆանիի և Անտոնին Դոմի աբաժուրներ սկսեցին պատրաստվել ապակուց և հախճապակուց ։
Գրականություն
Կատեգորիա:Դեկորացիա
Բիստրի (Կոզիրևկայի վտակ)
Բիստրի (Быстрая), գետ Կամչատկա թերակղզի՝ Ռուսաստանում։ Գետի երկարությունը 154 կմ է։ Թափվում է Կոզիրևկա գետի ձախ ափին՝ 5 կմ հեռավորության վրա։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության
Արտաքին հղումներ
Կատեգորիա:Ռուսաստանի գետեր
Վոլին (գմինա)
Վոլին (Wolin), գմինա (գավառ) Լեհաստանում։ Զբաղեցնում է 327,41 կմ² տարածք։ Բնակչությունը հասնում է 12 438 մարդու (2005 թվականի տվյալներով)։
Արտաքին հղումներ
Կատեգորիա:Լեհաստանի գմինաներ
Նիկոլոզ Ռաճվելի
Նիկոլոզ Ռաչվելի, (իսկական անունը՝ Նիկո Մեմանիշվիլի, ), վրացի կոմպոզիտոր, խմբավար, Պետական սիմֆոնիկ նվագախմբի ղեկավար ։
Ծանոթագրություններ
Կատեգորիա:Վրացի կոմպոզիտորներ Կատեգորիա:Անձինք Թբիլիսիից Կատեգորիա:Վրացի դիրիժորներ
Անառակ թութակի վերադարձը (երկրորդ թողարկում)
«Անառակ թութակի վերադարձը (երկրորդ թողարկում)», «Անառակ թութակի վերադարձը» մուլտիպլիկացիոն սերիալի երկրորդ ֆիլմը։ Հարցազրույցներից մեկում մուլտֆիլմի սցենարի հեղինակ Ալեքսանդր Կուրլյանդսկին խոստովանել է, որ փորձել է աշխատել նոր ռեժիսորի հետ, քանի որ իր կարծիքով Վալենտին Կարավաևը «սառել է Կեշայի նկատմամբ» ։ Այնուամենայնիվ, նկարահանման ողջ ընթացքում սցենարիստը կոնֆլիկտի մեջ է եղել Ալեքսանդր Դավիդովի հետ և երրորդ սերիայի նկարահանումները շարունակել Կարավաևի հետ։ Մուլտֆիլմի հաջողության մասին վկայում են «Նիկա» մրցանակը և քննադատների արձագանքը ։
Կերպարներ
Մուլտֆիլմի երկրորդ թողարկման մեջ հայտնվում է նոր հերոս՝ Կեշայի նոր տերը՝ նորաձև երիտասարդ ապահով ընտանիքից։ Հերոսը կանխամտածված կերպով ներկայացված է որպես Վերակառուցման ժամանակաշրջանի «Ոսկե երիտասարդության» ներկայացուցիչ։ Նա միշտ կրում է նորաձև հագուստ, ապրում է շքեղ տան մեջ, բայց դրա հետ մեկտեղ (ի հակադրություն Վովկայի) դաժան է ու անսիրտ։
Սյուժե
Կիրակի առավոտյան Կեշան զբոսնում է շնիկի հետ։ Հանկարծ նա հանդիպում է իր հին ընկերներին՝ աղավնիներին և ագռավին։ Շնիկին կապելով աղբամանից՝ նա փորձում է հավաքվածներին զվարճացնելու միջոցով ուշադրություն գրավել։ Բայց կատվի հայտնվելը նոր ֆիրմային ջինսերով ավելի մեծ ոգևորություն է առաջացնում, քան իր ներկայացումը․ «Էյ դուք, գորշություն։ Սա բուբլ-գում է»։
Կատուն պարծենում է նոր նվագարկիչով։ Նրան նախանձելով՝ Կեշան վերադառնում է տուն և տեսարան սարքում տիրոջ մոտ, ինչից հետո հեռանում է տնից և փորձում վաճառել իրեն 1000 ռուբլիով։
Հանդիպելով Վովայի հարուստ հարևանին՝ Կեշան գնում է նրա հետ ապրելու։ Բայց կյանքը այդքան էլ քաղցր չի դասավորվում։ Երիտասարդը ծաղրում էր Կեշային, և թութակը պարտավոր էր ծառայել նրան։ Չհանդուրժելով դաժան վերաբերմունքը՝ Կեշան որոշում է հեռանալ, ինչի պատճառով տերը նրան վանդակի մեջ է գցում։ Օգտագործելով հեռուստատեսային ֆիլմերում տեսած հնարքները՝ Կեշան գիշերը ջարդում է վանդակը և պայթեցնում մուտքի դուռը։ Վթարի հետևանքով կոնտուզիա է ստանում և կորցնում գիտակցությունը։
Կեշան ուշքի է գալիս Վովկայի բնակարանում՝ ամբողջությամբ վիրակապված։ Տղան խնամում է նրան։ Կեշան պատմում է իր արկածների մասին, ինչպես միշտ, ճոխացնելով դեպքերը ։
Երաժշտություն
Բացի Ա․ Ռասկատովի բնօրինակ երաժշտությունից, մուլտֆիլմում հնչում են մեղեդիներ հայտնի երգերից, այդ թվում՝ վերափոխված տեքստերով։
Պարգևներ և մրցանակներ
Մուլտֆիլմն արժանացել է «Նիկա» մրցանակի՝ որպես 1987 թվականի լավագույն մուլտիպլիկացիոն ֆիլմ։
Արտաքին հղումներ
Կատեգորիա:Խորհրդային մուլտֆիլմեր Կատեգորիա:Մուլտֆիլմեր այբբենական կարգով Կատեգորիա:«Սոյուզմուլտֆիլմ» ստուդիայի մուլտֆիլմեր Կատեգորիա:Մուլտֆիլմեր թռչունների մասին Կատեգորիա:Ալեքսանդր Դավիդովի մուլտֆիլմեր Կատեգորիա:Անառակ թութակի վերադարձը
Մոնտանո Անտիլիա
Մոնտանո Անտիլիա (Montano Antilia), կոմունա Իտալիայում։ Գտնվում է Կամպանիա մարզում՝ Սալեռնո գավառում ։ Բնակչությունը կազմում է 2219 մարդ, բնակչության խտությունը կազմում է 67 մարդ/կմ²։ Զբաղեցնում է 33 կմ² մակերես։ Փոստային ինդեքս՝ 84060, հեռախոսային կոդ՝ 0974։
Ծանոթագրություններ
Կատեգորիա:Իտալիայի բնակավայրեր
Վիդուհովա (գմինա)
Վիդուհովա (Widuchowa), գյուղական գմինա (գավառակ) Լեհաստանում։ Այն ունի քաղաքատիպ գյուղական համայնքի կարգավիճակ։ Զբաղեցնում է 209,63 կմ² տարածք։ Բնակչությունը հասնում է 5608 մարդու (2005 թվականի տվյալներով)։
Արտաքին հղումներ
Կատեգորիա:Լեհաստանի բնակավայրեր
Ադենին
Հատկություններ
Պարունակվում է բոլոր կենդանի բջիջներում։ Մտնում է նուկլեինաթթուների, ադենոզինի, ադենոզին-միաֆոսֆորաթթվի (տես ադենոզին ֆոսֆորաթթուներ) և մի քանի ֆերմենտների բաղադրության մեջ։
Ծանոթագրություններ
Կատեգորիա:Պուրիններ Կատեգորիա:Վիտամիններ
Պարազիտոլոգիա
Պարազիտոլոգիա, մակաբուծաբանություն, կենսաբանական համալիր գիտություն, բազմակողմանիորեն ուսումնասիրում է մակաբուծության երևույթները։ Որպես գիտություն պարազիտոլոգիան զբաղվում է «մակաբույծ-տեր-միջավայր» շղթայի երեք օղակներով, բայց ուսումնասիրության հիմնական առարկան մակաբույծներն են։
Մակաբուծաբանությունը՝ պարազիտոլոգիան (հուն. parasitos - ձրիակեր, logos - գիտություն), կենսաբանության առանձին բաժին է, որն ուսումնասիրում է մակաբույծ օրգանիզմի կառուցվածքը և կենսագործունեությունը, զարգացման առանձնահատկությունները, նրանց փոխհարաբերություններտ տիրոջ օրգանիզմի ու միջավայրի գոյապայմանների միջև։ Պարազիտոլոգիան ունի բացառիկ մեծ գործնական նշանակություն՝ հասկանալու համար բազմաթիվ հիվանդությունների ծագման պատճառները, տարածվածությունը, վարակման ու կանխարգելման ուղիները։
Ներկայումս առանձնացնում են պարազիտոլոգիայի հետևյալ բաժինները՝ ընդհանուր, բժշկական, անասնաբուժական և այլն։
Բժշկական տեսանկյունից կարևոր նշանակություն ունեն՝
Բժշկական պարազիտոլոգիան ուսումնասիրում է մարդու մակաբույծների ձևաբանությունը, դասակարգումը, զարգացման առանձնահատկությունները, նրանց կողմից առաջացրած հիվանդությունների ախտորոշման, կանխարգելման և բուժման խնդիրները։ Բժշկական պարազիտոլոգիան իր հերթին ունի երեք բաժին.
Մակաբուծային հիվանդություններն ավելի հաճախ են հանդիպում մանկական հասակում, որն, ըստ երևույթին, պայմանավորված է անընկալունակության անբավարար ձևավորման հետ։ Որոշ մակաբույծների առկայությունից երբեմն առաջանում են ծանր ֆիզիկական ու հոգեկան խանգարումներ։ Ուստի բժիշկը հիվանդի զննման ժամանակ մշտապես պետք է իր ուշադրությունը սևեռի նաև հնարավոր մակաբույծների առկայության վրա։
Մակաբուծային հիվանդություններ հանդիպում են ամենուրեք մեր մոլորակի գրեթե բոլոր տարածքներում (ասկարիդոզ, լյամբլիոզ)։
Սակայն առանձին մակաբուծային հիվանդություններ հանդիպում են որոշակի տարածքներում օջախային ձևով (օպիստորխոզ, դիֆիլոբոթրիոզ, ֆիլատրոզ)։ Կախված սոցիալական գործոններից՝ այդ վայրերում վարակվածությունը կարող է հասնել 70-90%։ Մեծ թվով մակաբուծային հիվանդություններ կայուն իմունիտետ չեն առաջացնում, ուստի կրկնակի վարակման հնարավորությունը չի բացառվում։
Բաժիններ
Պարազիտոլոգիան ստորաբաժանվում է ընդհանուր, բժշկական, անասնաբուժական և ագրոնոմիական (ֆիտոպաթոլոգիա) բաժինների, որոնք համապատասխանաբար ուսումնասիրում են մակաբուծականության ընդհանուր օրինաչափությունները, մարդու, ընտանի և գյուղատնտեսության կենդանիների, բույսերի մակաբույծներին։ Ըստ մակաբույծների կարգաբանական պատկանելության պարազիտոլոգիայում առանձնացնում են ախտածին մանրէներ, վիրուսները, սնկերը, նախակենդանիները, որդերը, խեցգետնակերպերը, սարդակերպերը և միջատներն ուսումնասիրող հատուկ բաժիններ։
Ուսումնասիրման առարկա
Գործնականում պարազիտոլոգիաի հիմնական խնդիրն է մարդու, ընտանի և արդյունագործական կենդանիների առողջության պահպանումը և բույսերի պաշտպանությունը, ինչպես նաև մակաբույծի և տիրոջ փոխհարաբերության պարզումը, նրանց փոխազդեցությունը և կախումը արտաքին միջավայրի գործոններից։ Պարազիտոլոգիա բազմակողմանիորեն ուսումնասիրում է մակաբույծների կազմությունը, դրանց կենսագործունեությունը, տիրոջ օրգանիզմում հարմարվելը և աշխարհագրական տարածվածությունը։ Պարազիտոոլոգիան մշակում է մակաբույծների և նրանց առաջացրած հիվանդությունների դեմ պայքարի գիտական հիմունքներ, վերջիններիս կանխարգելման համակարգեր։ Պարազիտոլոգիան սերտորեն կապված է առաջին հերթին կենդանաբանության, բուսաբանության և կենսաբանական, բժշկական, անասնաբուժական, գյուղատնտեսական, քիմիական այլ գիտությունների հետ։ Ժամանակակից պարազիտոլոգիան լայնորեն օգտվում է հետազոտությունների կենսաքիմիական, իմունոլոգիական և էլեկտրոնամանրադիտակային մեթոդներից։
Օրգանիզմների համակեցության ձևերը
Երկարատև էվոլյուցիայի ընթացքում կենդանի օրգանիզմների միջև գոյություն ունեցող տարածքային և սննդային փոխհարաբերությունները հաճախ ստեղծել են համատեղ ապրելակերպի նպաստավոր պայմաններ։
Բիստրի (Ստուդյոնայայի վտակ)
Բիստրի (Быстрый), գետ Կամչատկա թերակղզի՝ Ռուսաստանում։ Գետի երկարությունը 15 կմ է։ Թափվում է Ստուդյոնայա գետի ձախ ափին՝ 44 կմ հեռավորության վրա։
Պարազիտոլոգիա
Օրգանիզմների համակեցության ձևերը
Տարբեր տեսակներին պատկանող օրգանիզմների ցանկացած համակեցություն կոչվում է սիմբիոզ (հուն. symbiosis - համակցություն)։
Բիստրի (Ստուդյոնայայի վտակ)
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Անադիր Կոլսկի ավազանային շրջանին։
Պարազիտոլոգիա
Օրգանիզմների համակեցության ձևերը
Տարբերում են համակեցության հետևյալ հիմնական ձևերը.
Բիստրի (Ստուդյոնայայի վտակ)
Ջրային գրանցամատյանի տվյալներ
Տվյալներն ըստ ջրային ռեսուրսների ֆեդերատիվ տեսչության
Պարազիտոլոգիա
Օրգանիզմների համակեցության ձևերը
1. Մուտուալիզմ (լատ. mutus - փոխադարձ)։ Երկուստեք, օգտակար, դրական սիմբիոզ է։ Այսպես՝ մարդու աղիքներում ապրում է աղիքային ցուպիկի բակտերիան (Escherichia coli), որը սնվում է աղիքի պարունակությամբ և իր հերթին նպաստում է «B» խմբի վիտամինների սինթեզմանը, ինչպես նաև ճնշում է աղիքային հիվանդությունների հարուցիչների ակտիվությունը (աղիքային բակտերիաներ)։ Մոծակների, բոռերի, ցեցե ճանճի և մի շարք այլ միջատների տարբեր օրգաններում բնակվում են բակտերիաներ և միաբջիջ սնկեր։ Երբեմն այդ սիմբիոտներն, ընկնելով ձվաբջիջ, փոխանցվում են սերնդեսերունդ։ Միջատների բջիջներում այս սիմբիոնտները գտնում են գոյության համար բարենպաստ պայմաններ և միաժամանակ արտազատում նյութեր, որոնք նպաստում են տիրոջ օրգանիզմում սննդի մարսմանը։ Սիմբիոտիկ բակտերիաները բնակվում են ինչպես մարսողական համակարգում, այնպես էլ գրեթե բոլոր ողնաշարավորների մարմնի մակերեսին։ Դրանք անհրաժեշտ են կենդանական օրգանիզմների նորմալ կենսագործունեության համար։ Բացի աղիքային բակտերիաներից, կենդանիների մոտ լինում են սապրոֆիտ բակտերիաներ, որոնք ապրում են մաշկի մահացած բջիջների վրա, ինչպես նաև մակաբույծ բակտերիաներ, որոնք տեղակայվում են կենդանի հյուսվածքներում։ Նրանք մրցակցում են ախտածինների հետ բնակավայրի և սննդի համար՝ պակասեցնելով հիվանդաբեր բակտերիաների թիվը։ Որոշ սնկեր արտադրու են այնպիսի նյութեր՝ անտիբիոտիկներ, որոնք կասեցնում են բակտերիաների աճը։
2. Կոմենսալիզմ (ֆրանս. commensal - սեղանակից)։ Սիմբիոզի այս տեսակի դեպքում մի օրգանիզմը օգտագործում է մյուսին որպես բնակատեղ և սննդի աղբյուր, առանց նրան վնաս պատճառելու։ Որպես օրինակ՝ կարելի է բերել Entamoeba gingivalis-ը, որը տեղակայվում է բերանի խոռոչում, Entamoeba coli-ն և Trichomonas hominis-ը՝ հաստ աղիքում, և նույնիսկ որդեր, ինչպես, օրինակ, Trichostrongylidae, որոնք սնվում են բակտերիաներով, սնկերով, աղիքային նախակենդանիներով, տիրոջ սննդի մնացորդներով և չեն վնասում նրան։
Բիստրի (Ստուդյոնայայի վտակ)
Արտաքին հղումներ
Կատեգորիա:Ռուսաստանի գետեր
Պարազիտոլոգիա
Օրգանիզմների համակեցության ձևերը
3. Պարազիտիզմ (հուն. para - մոտիկ, sitos - սնուցում)։ Օրգանիզմների հակամարտ համակցություն, որի դեպքում մի օրգանիզմը (պարազիտը) օգտագործում է մյուս օրգանիզմին (տիրոջ) որպես բնակատեղ և սնման աղբյուր՝ պատճառելով որոշակի վնաս, սակայն, որպես օրենք, նրան չի ոչնչացնում։ Համակեցության այս ձևը վնասակար է միայն մասնակիցներից մեկի համար։
Մակաբուծության և գիշատչության տարբերությունն այն է, որ գիշատիչները իրենց զոհին օգտագործում են միայն մեկ անգամ և նա մահանում է, մինչդեռ մակաբույծն իր տիրոջն օգտագործում է երկարատև։
Քութայիսի տեխնոլոգիական համալսարան
Քութայիսի տեխնոլոգիական համալսարան կամ Քութայիսի համալսարանային քաղաք (ქუთაისის ტექნოლოგიური უნივერსიტეტი), կառուցվող հետազոտական համալսարան Քութայիսիում։ Համալիրի կառուցման մասին հայտարարել է 2016 թվականի սեպտեմբերի 12-ին վարչապետ Գիորգի Կվիրիկաշվիլի։ Համալսարանը կառուցվում է 140 հեկտար (350 ակր) հողատարածքում և նախատեսված է 60 հազար ուսանողի ընդունման համար ։ Նախատեսված էր ավարտել կառուցումը 2019 թվականին ։